Μάνδρα Ξάνθης

Η Μάνδρα είναι πεδινό χωριό της Θράκης στην Περιφερειακή Ενότητα Ξάνθης.

Γεωγραφία - Ιστορία
Η Μάνδρα βρίσκεται στην πεδιάδα της Ξάνθης με υψόμετρο 50 μέτρα σε απόσταση 20 χλμ. ΝΑ. από την πόλη και περίπου 9 χλμ. Ν.-ΝΑ. από τη Γενισέα (έδρα του δήμου). Νοτιοδυτικά του χωριού είναι τα Άβδηρα και βορειανατολικά είναι η Ποταμιά ενώ νοτιοανατολικά, στα παράλια του όρμου Βιστονίας, οι λιμνοθάλασσες  Λάφρα και Λαφρούδα, οι οποίες χρησιμοποιούνται σαν ιχθυοδεξαμενές, αποτελούν Βιότοπο Corine και εντάσσονται στο Εθνικό Πάρκο Ανατολικής Μακεδονίας - Θράκης.

Βορειοαναυολικά, στις πλαγιές του "Πετρόλοφου" και την κατεύθυνση της Ποταμιάς έχει εντοπιστεί προϊστορικός οικισμός όπου βρέθηκαν προϊστορικά όστρακα, τα περισσότερα χονδροειδή. Την περίοδο της τουρκοκρατίας, η περιοχή αναφέρεται ως Mάνδρα Tσικούρ να ανήκει από το 1878 ως το 1912 στο Bιλαέτι Aδριανούπολης, σαντζάκι Γκιουμουλτζίνας (Kομοτηνής) και στον καζά Ξάνθης. Έτσι αναφέρεται επίσημα, μετά την απελευθέρωση της Θράκης, το 1924 στο ΦΕΚ 194Α - 14/08/1924 να προσαρτάται στην τότε κοινότητα Αβδήρων. Το 1928 με το ΦΕΚ 161Α - 16/08/1928  ορίστηκε έδρα της ομώνυμης νεοϊδρυθείσας κοινότητας και με το ΦΕΚ 193Α - 20/09/1928 μετονομάστηκε σε Μάνδρα. Σύμφωνα με το Πρόγραμμα «Καλλικράτης» αποτελεί την τοπική κοινότητα Μάνδρας που υπάγεται στη δημοτική κοινότητα Αβδήρων του Δήμου Αβδήρων και σύμφωνα με την απογραφή του 2011 έχει ως πληθυσμό 506 κατοίκους.

Εξωτερικοί σύνδεσμοι

Παραπομπές 

Χωριά του νομού Ξάνθης
Δήμος Αβδήρων